Strujanje
<s>Strujanje je gibanje tekućine ili plina (fluida).</s><s>Prema putanji strujanja razlikuje se laminarno i turbulentno strujanje.</s><s>Kod laminarnoga strujanja sve čestice u istom sloju fluida imaju istu brzinu, to jest svi slojevi fluida gibaju se paralelno i fluid se nužno giba sporo.</s><s>Kada brzina poraste, slojevi se miješaju i strujanje postaje turbulentno.</s><s>Prema promjenljivosti brzine razlikuje se: stacionarno strujanje, kod kojega je količina tvari koja prođe kroz svaki presjek konstantna, i nestacionarno strujanje, kod kojega se ta količina mijenja.</s><s>Ovisno o tome stvaraju li se pri strujanju vrtlozi razlikuje se vrtložno i potencijalno strujanje.</s><s>Strujanje je vrtložno ako se stvaraju vrtlozi, a ako se vrtlozi ne stvaraju, brzina strujanja može se prikazati s pomoću takozvane potencijalne funkcije pa se takvo strujanje naziva potencijalno.</s>

<s>Prijenos topline strujanjem je konvekcija.</s>

<s>Vrste strujanja</s>

<s>Stacionarno strujanje 
Stacionarno strujanje nastaje kada je u svakoj točki nekog presjeka strujnog toka jednaka brzina i jednak tlak.</s><s>Tako je na primjer strujanje tekućina iz rezervoara sa stalnom razinom, zatim u cijevima sa stalnim tlakom i drugo.</s>

<s>Nestacionarno strujanje 
Nestacionarno strujanje nastaje kada je u svakoj točki nekog presjeka strujnog toka brzina i tlak se mijenjaju s vremenom.</s><s>Tako je na primjer strujanje kod istjecanja tekućina iz rezervoara s promjenjivom visinom razine tekućine.</s><s>Kod toga se, naime, promjenom razine mijenja i brzina i tlak (Torricellijev zakon).</s>

<s>Gravitacijsko strujanje 
Gravitacijsko strujanje je ono strujanje koje nastaje zbog djelovanja sile teže.</s><s>Takvo je na primjer strujanje u potocima, rijekama, kanalima i tako dalje.</s>

<s>Strujanje pod tlakom 
Strujanje pod tlakom nastaje zbog razlike tlaka u tekućini (na primjer tlačni cjevovod); ta razlika može nastati radom sisaljke ili od tlaka rezervoara u vodovodnoj mreži.</s>

<s>Laminarno strujanje</s>

<s>Laminarno strujanje je gibanje tekućine u međusobno paralelnim slojevima.</s><s>Kod takvog strujanja nema miješanja tekućine, a pojedini slojevi tekućine kližu jedan prema drugome.</s><s>Laminarno strujanje može biti stacionarno ili nestacionarno.</s><s>Takvo je na primjer strujanje podzemnih voda.</s>

<s>Turbulentno strujanje 
Turbulentno strujanje je gibanje tekućine pri kojem se stvaraju vrtlozi i miješa tekućina.</s><s>Takvo je na primjer strujanje vode oko brodova koji plove.</s>

<s>Reynoldsov broj</s>

<s>Reynoldsov broj (oznaka Re) služi kao kriterij prema kojemu se može utvrditi hoće li u danim okolnostima nastupiti laminarno ili turbulentno strujanje fluida.</s><s>Općenito je:</s>

<s>gdje je:
  - najveća  brzina strujanja fluida (SI mjerna jedinica: m/s);
  - odabrana duljina, na primjer duljina cijevi, srednja duljina tetive krila zrakoplova i slično (m);
  - dinamička viskoznost fluida (Pa·s ili N·s/m² ili kg/(m·s));
  - kinematička viskoznost fluida () (m²/s);
  - gustoća fluida (kg/m³).</s>

<s>Uz Machov i Prandtlov broj, Reynoldsov je broj glavni kriterij ponašanja fluida u aerodinamici i hidrodinamici (mehanika fluida).</s>

<s>Vrtlog 
Vrtlog je spiralno strujanje fluida, prašinaste tvari, električne struje i drugo oko točke ili osi.</s><s>Vrtložne električne struje (Foucaultove struje) nastaju u unutrašnjosti metalnih vodiča u jakom magnetskom polju.</s><s>Magnetski vrtlozi u supravodičima oblikuju se prilikom prijelaza u supravodljivo stanje.</s>

<s>Izvori</s>

<s>Mehanika fluida</s>

